દરેક વસ્તુ અલગ રીતે પ્રકાશને પરાવર્તિત કરે છે અને શોષે છે જેના પરિણામે આપણને વિવિધ રંગો દેખાય છે. દાખલા તરીકે, ટામેટું લાલ કિરણો સિવાયના બધા પ્રકાશને શોષી લે છે. ટામેટાંની સપાટી પરથી લાલ રંગ પરાવર્તિત થઈને આપણી આંખમાં આવે છે અને આપણને ટામેટું લાલ રંગનું જણાય છે. આંખની પાછળના ભાગમાં નેત્રપટલમાં રોડ્સ અને કોન્સ નામના લાઇટ સેન્સર હોય છે. જે આંખ શું જોઈ રહી છે તે સિગ્નલ મગજને મોકલે છે. જેથી આપણને ટામેટું લાલ રંગનું દેખાય છે.